《再题周处士山居》
宋代·吴芾

山锁烟萝自古青，更临绝顶敞帘楹。
前瞻江气连云起，回顾湖光照日明。
坐久已惊毛骨爽，归来犹觉梦魂清。
从今便拟休官去，梦伴幽人度此生。
闲驱小队出城闉，春色三分已二分。
到处有花浑灼炮，望中无木不欣欣。
故池尚想玄晖宅，荒划空悲太白坟。
满目青山谁是主，独输高士卧烟云。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。